
IEPIRKUMU KOMISIJA

Madonā
16.06.2025. 
Visiem ieinteresētajiem piegādātājiem

Par saraksti Nr.1 iepirkuma procedūrā – atklātā konkursā “Projektēšana un būvdarbi tilta atjaunošanai pār Aiviekstes upi Lubānas pilsētā, Madonas novadā”, iepirkuma identifikācijas Nr. MNP2026/27.

Madonas novada pašvaldības iepirkumu komisija 16.06.2026. saņēma ieinteresēto piegādātāju jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:

1. Jautājums
[bookmark: _Hlk139265498]Lūdzam izvērtēt iespēju pagarināt piedāvājumu iesniegšanas termiņu atklātam konkursam “Projektēšana un būvdarbi tilta atjaunošanai pār Aiviekstes upi Lubānas pilsētā, Madonas novadā” (MNP2026/27).
Saskaņā ar Publisko iepirkumu likuma 8. panta prasībām atklātā konkursā minimālais piedāvājumu iesniegšanas termiņš ir 35 dienas no paziņojuma par līgumu publicēšanas dienas. Steidzamības gadījumā, ja tā radusies no pasūtītāja neatkarīgu apstākļu dēļ, minimālais termiņš ir 22 dienas.
Konkursā MNP2026/27 paziņojums publicēts 10.06.2026., piedāvājumu iesniegšanas termiņš noteikts 29.06.2026. — tas ir 19 kalendārās dienas, kas neatbilst nevienam no PIL 8. pantā noteiktajiem minimālajiem termiņiem.
Papildus uzsveram, ka šī iepirkuma priekšmets — tilta projektēšana un būvdarbi vienā līgumā — ir īpaši sarežģīts. Pretendentam nepieciešams piesaistīt sertificētus speciālistus tiltu projektēšanā un būvdarbos, sagatavot projektēšanas koncepciju, detalizētas izmaksu tāmes saskaņā ar LBN 501-17, kā arī noformēt visu nepieciešamo dokumentāciju, t.sk. ESPD par katru apakšuzņēmēju. 19 kalendārās dienas, no kurām divas (23.06., 24.06.) ir valsts svētku brīvdienas, ir acīmredzami nepietiekamas pilnvērtīga piedāvājuma sagatavošanai.

Atbilde uz 1. jautājumu
Pasūtītājs skaidro, ka saskaņā ar Ministru kabineta noteikumiem Nr.107 “Iepirkuma procedūru un metu konkursu norises kārtība” 3. punktu :” Piedāvājumu iesniegšanas minimālais termiņš ir 35 dienas pēc paziņojuma par līgumu nosūtīšanas Eiropas Savienības Publikāciju birojam publicēšanai Eiropas Savienības Oficiālajā Vēstnesī, ja paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka. Ja paredzamā līgumcena ir mazāka par Ministru kabineta noteiktajām līgumcenu robežvērtībām, piedāvājumu iesniegšanas minimālais termiņš ir 20 dienas pēc paziņojuma par līgumu publicēšanas Iepirkumu uzraudzības biroja tīmekļvietnē”. 
Saskaņā ar Ministru kabineta noteikumu Nr.107 “Iepirkuma procedūru un metu konkursu norises kārtība” 6. punktu:” Ja tiek paredzēta elektroniska piedāvājumu iesniegšana, šo noteikumu 3. punktā minēto piedāvājumu iesniegšanas termiņu var samazināt par piecām dienām”.
Iepirkuma paredzamā līgumcena ir zem ES robežvērtības, kas ir norādīts iepirkuma nolikuma titullapā. Ņemot vērā, ka tiek paredzēta elektroniska piedāvājumu iesniegšana, tad minimālais piedāvājumu iesniegšanas termiņš ir 15 (piecpadsmit) dienas.
Iepirkums Elektronisko iepirkumu sistēmā un IUB Publikāciju vadības sistēmā tika publicēts 10.06.2026. Piedāvājumu iesniegšanas termiņš ir noteikts 29.06.2026. plkst. 6:00. Tas nozīmē, ka kopējais piedāvājumu iesniegšanas laiks ir pilnas 18 (astoņpadsmit) dienas.
Atbilstoši iepirkuma nolikuma 11.1.1.1. punktam un nolikuma 4. pielikuma “Atlases prasības” 4.1. punktam prasības attiecas ne tikai uz speciālistiem tiltu projektēšanas un būvdarbu jomā, bet paredz arī iespēju piesaistīt speciālistus ceļu projektēšanas un būvdarbu jomā. Līdz ar to pretendentiem ir tiesības izvēlēties, kādus speciālistus piesaistīt projektēšanas un būvdarbu veikšanai, ievērojot nolikumā noteiktās prasības.
Vienlaikus Pasūtītājs norāda, ka 14.05.2026. Elektronisko iepirkumu sistēmā un IUB Publikāciju vadības sistēmā tika publicēts paziņojums par apspriedi “Projektēšana un būvdarbi tilta atjaunošanai pār Aiviekstes upi Lubānas pilsētā, Madonas novadā”, nodrošinot iespēju līdz 29.05.2026. ieinteresētajām personām iepazīties ar Projektēšanas uzdevumu, tā pielikumiem, kuros atspoguļota objektā esošā situācija, kā arī ar publicētajām “Atlases prasībām”, “Atbilstības un kvalitātes vērtēšanas kritērijiem” un citiem iepirkuma dokumentiem.
Ņemot vērā iepriekš minēto, Pašvaldības iepirkumu komisija neuzskata par pamatotu prasību pagarināt piedāvājumu iesniegšanas termiņu, ņemot vērā Jūsu norādītos apstākļus.



Komisijas priekšsēdētājs	                 Ā.Vilšķērsts

Dokuments ir parakstīts ar drošu elektronisko parakstu un satur laika zīmogu.

